טררם

טררם היא להקה ישראלית רב תחומית המשלבת תיפוף, תנועה, מוזיקה ותיאטרון. אמני הלהקה מנגנים על מגוון כלי הקשה שונים, תופים, חביות, כלי מטבח וכלי עבודה וכן משלבים תיפוף וירטואוזי על הגוף לצד קטעי ריקוד וקטעי עלילה.

הלהקה הופיעה ברחבי העולם, בין היתר באקספו 2000 בגרמניה, באולימפיאדת הקיץ באתונה, באירועי המכביה בארץ ובחו"ל<ref name=":1"></ref>, בטקסי הדלקת המשואות<ref name=":2"></ref>, בטקס פרס ישראל בשנת 2017 ועוד. מאז הקמתה של הלהקה היא העלתה עשרות מופעים מגוונים לקהל בישראל ובעולם.

== היסטוריה ==
המנהל האמנותי והמייסד של טררם הוא דורון רפאלי. רפאלי החל להופיע באופן מקצועי בגיל 15 והוא בוגר התיכון של האקדמיה למוסיקה ולמחול בירושלים. בצה"ל רפאלי שירת כמתופף ושחקן בלהקת הנח"ל, ולאחר שירותי עבר לניו יורק להמשך לימודי תופים, שם החל לנגן עם הרכבים מקומיים.

בשנת 1997 הקים רפאלי את "טררם" בהופעה אלטרנטיבית לפסטיבל ישראל בירושלים. בהשפעת להקת סטומפ הבריטית, הוסיף רפאלי ללהקתו מימד חדש על ידי שילוב של מוזיקאים חיים על הבמה יחד עם רקדנים ומתופפים. בנוסף לתיפוף על הגוף, מנגנים האמנים על כלים וחפצים אלטרנטיביים, כלים תעשייתיים, כלי הקשה וציוד אחר.

מאז הקמתה זכתה הלהקה להצלחה, והשתתפה בפסטיבלים רבים ביניהם ה-Kulturfest בניו יורק,Techfest בבמומבאי, פסטיבל המוזיקה הבינלאומי באנקרה ופסטיבל אמנויות הבמה בקוסטה ריקה. הלהקה הופיעה במדינות רבות ובניהן קנדה, גרמניה, פינלנד, קוריאה הדרומית וארצות הברית. כמו כן, הלהקה הופיעה באולימפיאדת אתונה<ref name=":0" /> באירועי המכביה<ref name=":1" />, בטקסי הדלקת המשואות, בטקס פרס ישראל 2017<ref name=":2" />, אירוע TedX בתל אביב<ref></ref> ועוד.

בשנת 2006 הופיעה הלהקה בטקס פרסי מלכת היופי עם הרפארית שורטי. ב-2009 הלהקה הופיעה במסגרת טקסי תחרות האפי שהנחתה טלי מורנו, וכן במסגרת פסטיבל "הבמה הגדולה" לציון 20 שנה למרכז סוזן דלל שנערך באותה השנה. בשנת 2015 במסגרת פסטיבל "מפעל המחזור" של קוקה-קולה, העלתה טררם מופע מיוחד על כלי נגינה ממוחזרים.

מאז הקמתה רפאלי הוא הכותב והמלחין העיקרי של עשרות קטעי המוזיקה המקוריים הכוללים גם את שירי טררם קידס.

=== חברי עבר בולטים ===
במהלך שנות פעילותה פעלו בלהקה רקדנים וזמרים מובילים וביניהם: דין דין אביב, יותם אלעזרי, יאיר צברי, איתי פולישוק ועוד.

===טררם לילדים===
בשנת 2005 יצר רפאלי יחד עם התסריטאי אבי רוזנבלום את סדרת מחזות הזמר "טררם קידס"<ref name=":4" />. ההצגה הראשונה של טררם קידס נקראת "טררם קידס בחצר ההפתעות" שהתמקד במסר של קבלת השונה.<ref></ref>

בשנת 2009 טררם העלתה הצגת המשך לילדים "טררם קידס מצילים את העולם" שקידם מודעות לאיכות הסביבה בחנוכה 2012 הלהקה העלתה את הההצגה "טררם קידס - כח המשאלות", וסבב סביב ילדים שמבקשים ומקבלים את משאלתם לעולם של ילדים. בשנת 2021 העלתה מופע נוסף בשם "תיפוף איסוף" שגם הוא עוסק בקידום מודעות סביבתית בקרב ילדים.

=== שיתופי פעולה מוזיקליים ===
לאורך השנים שיתפה טררם פעולה עם נגנים וזמרים רבים בישראל ומחוצה לה, ביניהם שרית חדד, עידן רייכל, עומר אדם, תומר מייזנר, ACI C, אורית וולף, קרקס וואי ואחרים.

בטורקיה, הופיעה הלהקה עם הזמרת הלאומית Gülben Ergen במופע חגיגי לקהל טורקי.

במאי 2022 השיקה הלהקה שיר חדש בשם "I Smile" בו התארחה הזמרת עדן רפאלי.

=== שיתופי פעולה מסחריים ===
מאז הקמתה טררם הופיעה במגוון אירועים עסקיים, אירועי תדמית ומופעי קד"מ עם מיטב החברות במשק וביניהן סאפ<ref></ref>, מרלבורו, סלברייט, KLA<ref></ref>, סאנדיסק<ref></ref>, סונול, קוקה-קולה ועוד.

כמו כן, הלהקה השתתפה בכמה פרסומות לחברות ומותגים גדולים בישראל, בין היתר, בשנת 2007 כיכבה טררם במסגרת קמפיין הסאמר סייל של רשת סופר-פארם, וכן במסגרת קמפיין של סלקום.<ref></ref> בשנת 2009 כיכבה טררם בקמפיין למועדון You של רשת אלונית.<ref></ref>

== קישורים חיצוניים ==

* 

* אתר האינטרנט של טררם 
* [https://www.facebook.com/tararamgroup טררם] בפייסבוק
* [https://www.instagram.com/tararamofficial/ טררם] באינסטגרם
* [https://www.youtube.com/channel/UCcb8W-zudUOa8dnFZ1rxTFg טררם] ביוטיוב

== הערות שוליים ==

קטגוריה:להקות אתניות ישראליות
קטגוריה:מחול מודרני
קטגוריה:מוזיקה
קטגוריה:תרבות